CELEX: 
Language: mt
Date: 2020-06-17 00:00:00
Title: REGOLAMENT DELEGAT TAL-KUMMISSJONI (UE) .../... li jemenda r-Regolament Delegat (UE) 2017/40 fir-rigward tal-evalwazzjoni tal-implimentazzjoni tal-iskema tal-iskejjel

IL-KUMMISSJONI
                         EWROPEA

                                                 Brussell, 17.6.2020
                                                 C(2020) 3909 final

             REGOLAMENT DELEGAT TAL-KUMMISSJONI (UE) .../...

                                     ta’ 17.6.2020

     li jemenda r-Regolament Delegat (UE) 2017/40 fir-rigward tal-evalwazzjoni tal-
                        implimentazzjoni tal-iskema tal-iskejjel

MT                                                                                    MT
 ---pagebreak---                                MEMORANDUM TA’ SPJEGAZZJONI

     1.       IL-KUNTEST TAL-ATT DELEGAT

     L-Istati Membri parteċipanti fl-iskema tal-UE tal-frott, il-ħxejjex u l-ħalib fl-iskejjel stabbilita
     mir-Regolament (UE) Nru 1308/2013 mistenni minnhom li jivvalutaw l-implimentazzjoni tal-
     iskema.

     Dan l-att delegat jistipula n-natura u t-tip ta’ informazzjoni li l-Istati Membri mistennija
     jipprovdu fir-rapport(i) ta’ evalwazzjoni tagħhom sabiex jivvalutaw kemm hija effettiva l-
     iskema tal-iskejjel fil-kuntest tal-objettivi tagħha li żżid il-konsum mit-tfal ta’ għażla ta’
     prodotti agrikoli u li tedukahom dwar abitudnijiet tal-ikel tajbin għas-saħħa.

     Timmira li ttejjeb mil-lat kwalittattiv ir-rapport(i) ta’ evalwazzjoni tal-Istati Membri dovut(i)
     sal-1 ta’ Marzu 2023 u li tiffaċilita l-valutazzjoni u l-konsolidazzjoni mill-Kummissjoni tar-
     riżultati fil-livell tal-UE.

     2.       KONSULTAZZJONI QABEL L-ADOZZJONI TAL-ATT

     Il-Kummissjoni kkonsultat esperti mill-Istati Membri fi ħdan il-Grupp tal-Esperti għas-Swieq
     Agrikoli, is-settur tal-Prodotti mill-Annimali.

     Qabel it-tħejjija ta’ dan l-att delegat, il-Kummissjoni ppreżentat linji gwida mhux vinkolanti
     biex tassisti lill-Istati Membri fl-evalwazzjoni tagħhom tal-iskema tal-iskejjel, fil-laqgħa tal-
     Grupp ta’ Esperti tal-20 ta’ Settembru 2018. Dawk il-linji gwida għall-evalwazzjoi inkludew
     1) definizzjonijiet u eżempji, għal fehim kondiviż tar-rekwiżiti, 2) mistoqsijiet komuni dwar l-
     evalwazzjoni u indikaturi korrespondenti u 3) ħarsa ġenerali lejn ir-rapport ta’ evalwazzjoni.

     Il-Kummissjoni ddiskutiet l-abbozz tal-att delegat, li jserraħ fuq dawk il-linji gwida għall-
     evalwazzjoni, fil-laqgħat tal-Grupp ta’ Esperti tat-12 ta’ Diċembru u tal-20 ta’ Frar 2020.

     Il-Kummissjoni għaddiet l-abbozz tal-att delegat lill-Parlament Ewropew u lill-Kunsill, meta
     kkonveniet l-laqgħat tal-Grupp ta’ Esperti.
     L-abbozz tar-regolament delegat ittella’ fil-portal tal-Kummissjoni Ewropea “Semma’
     Leħnek” mis-26 ta’ Marzu sat-23 ta’ April 2020 ħalli jinġabru l-fehmiet taċ-ċittadini u l-
     partijiet ikkonċernati. Parti kkonċernata minnhom, l-Assoċjazzjoni Ewropea tal-Ikel Abbażi
     tal-Pjanti (il-Belġju), ipprovdiet feedback li jsostni l-idea tal-inklużjoni fl-iskema tal-iskejjel
     ta’ alternattivi msejsa fuq il-pjanti għall-prodotti li ġejjin mill-ħalib. Dan imur ’il hinn mill-
     ambitu tal-att.

     3.       ELEMENTI ĠURIDIĊI TAL-ATT DELEGAT

     Dan l-att delegat jemenda l-Artikolu 9 dwar il-monitoraġġ u l-evalwazzjoni fir-Regolament
     Delegat tal-Kummissjoni (UE) 2017/40.

     Paragrafu ġdid jagħti d-dettalji dwar in-natura u t-tip ta’ informazzjoni li l-Istati Membri
     għandhom jipprovdu fir-rapport(i) ta’ evalwazzjoni tagħhom, u jippermetti lill-Istati Membri
     jimplimentaw l-iskema fil-livell reġjonali ħalli jissottomettaw għadd korrespondenti ta’
     rapporti ta’ evalwazzjoni.

MT                                                    1                                                     MT
 ---pagebreak---      B’mod parallel, att ta’ implimentazzjoni jemenda r-Regolament ta’ Implimentazzjoni tal-
     Kummissjoni (UE) 2017/39 ħalli jiġu stipulati regoli speċifiċi dettaljati għall-format u l-
     kontenut uniformi tar-rapport(i) ta’ evalwazzjoni tal-Istati Membri.

MT                                               2                                                 MT
 ---pagebreak---                      REGOLAMENT DELEGAT TAL-KUMMISSJONI (UE) .../...

                                                     ta’ 17.6.2020

           li jemenda r-Regolament Delegat (UE) 2017/40 fir-rigward tal-evalwazzjoni tal-
                              implimentazzjoni tal-iskema tal-iskejjel

     IL-KUMMISSJONI EWROPEA,
     Wara li kkunsidrat it-Trattat dwar il-Funzjonament tal-Unjoni Ewropea,
     Wara li kkunsidrat ir-Regolaent (UE) Nru 1308/2013 tal-Parlament Ewropew u tal-Kunsill
     tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli
     u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE)
     Nru 1037/2001 u (KE) Nru 1234/20071, u b’mod partikolari l-Artikolu 24(2)(b) u l-Artikolu
     223(2)(a) tiegħu,
     Billi:
     (1)      Skont l-Artikolu 9(2) tar-Regolament Delegat tal-Kummissjoni (UE) 2017/402 l-Istati
              Membri mistenni minnhom jevalwaw l-implimentazzjoni tal-iskema tal-iskejjel
              tagħhom ħali jivvalutaw kemm hija effettiva fil-kuntest tal-objettivi tal-iskema tal-
              iskejjel li żżid il-konsum mit-tfal ta’ għażla ta’ prodotti agrikoli u li tedukahom dwar
              abitudnijiet ta’ ikel tajjeb għas-saħħa. Sabiex trawwem użu tal-għajnuna mill-Unjoni
              trasparenti u responsabbli, in-natura u t-tip ta’ informazzjoni li l-Istati Membri
              mistenni minnhom li jinnotifikaw lill-Kummissjoni fir-rapporti ta’ evalwazzjoni
              tagħhom jeħtieġ ikunu speċifikati.
     (2)      Ir-Regolament Delegat (UE) 2017/40 jeħtieġ għaldaqstant jiġi emendat skont dan,
     ADOTTAT DAN IR-REGOLAMENT:

                                                       Artikolu 1
     L-Artikolu 9 tar-Regolament Delegat (UE) 2017/40 huwa emendat kif ġej:
     (1)       il-paragrafu 2 huwa sostitwit b’dan li ġej:
               “2. L-Istati Membri għandhom jevalwa l-implimentazzjoni tal-iskema tal-iskejjel
               sabiex jivvalutaw kemm hija effettiva fil-kuntest tal-objettivi tagħha li żżid il-
               konsum mit-tfal tal-frott, il-ħxejjex, il-ħalib u l-prodotti mill-ħalib u li tedukahom
               dwar abitudnijiet ta’ ikel tajjeb għas-saħħa. Ir-riżultati ta’ dik l-evalwazzjoni
               għandhom jiġu sottomessi lill-Kummissjoni permezz ta’ rapport ta’ evalwazzjoni.
               Stat Membru li jimplimenta l-iskema tal-iskejjel fil-livell reġjonali jista’ jagħżel li
               jissottometti għadd korrespondenti ta’ rapporti ta’ evalwazzjoni.”;

     1
              ĠU L 347, 20.12.2013, p. 671.
     2
              Ir-Regolament Delegat tal-Kummissjoni (UE) 2017/40 tat-3 ta' Novembru 2016 li jissupplimenta r-
              Regolament (UE) Nru 1308/2013 tal-Parlament Ewropew u tal-Kunsill f'dak li għandu x'jaqsam mal-
              għajnuna tal-Unjoni għall-provvista ta' frott u ħxejjex, banana u ħalib fl-istabbilimenti edukattivi u li
              jemenda r-Regolament Delegat tal-Kummissjoni (UE) Nru 907/2014 (ĠU L 5, 10.1.2017, p. 11).

MT                                                           3                                                            MT
 ---pagebreak---      (2)     fl-ewwel sottoparagrafu tal-paragrafu 5, il-frażi introduttorja hija sostitwita minn dan
             li ġej:
             “Meta Stat Membru ma jissottemettix ir-rapport ta’ evalwazzjoni jew ir-rapporti ta’
             evalwazzjoni tiegħu li fih(om) ir-riżultati tal-evalwazzjoni stipulati fil-paragrafu 2 ta’
             dan l-Artikolu lill-Kummissjoni sal-limiti ta’ żmien imsemmija fl-Artikolu 8(2) tar-
             Regolamenmt ta’ Implimentazzjoni (UE) 2017/39, l-ammont tal-allokazzjoni
             definittiva li jkun imiss għandu jitnaqqas kif ġej:”.

                                                Artikolu 2
     Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f’Il-
     Ġurnal Uffiċjali tal-Unjoni Ewropea.

     Dan ir-Regolament għandu jorbot b’mod intier u japplika direttament fl-Istati Membri kollha.
     Magħmul fi Brussell, 17.6.2020

                                                  Għall-Kummissjoni
                                                  Il-President
                                                  Ursula VON DER LEYEN

MT                                                  4                                                     MT